钦定古今图书集成/明伦汇编/宫闱典/第101卷 > 晋
## 钦定古今图书集成/明伦汇编/宫闱典/第101卷 > 晋

### 武帝太康元年杨皇后以亲蚕致敬安昌君之典

按《晋书武帝本纪》，不载。按《通典》，晋武帝太康元年
杨皇后亲蚕仪注曰：“皇后乘辇，群臣皆拜。安昌侯平
立至坛，下辇后乃拜安昌君。及升坛，后乃为安昌君
设榻于其位，至还后复拜

### 穆帝永和九年褚太后临朝时议后父进见之典及群臣致敬之文

按《晋书穆帝本纪》，不载。按《礼志》，褚太后临朝时，议
褚裒进见之典，蔡谟、王彪之并以虞舜、汉高祖犹执
子道，况后乎！王者父无拜礼。尚书八座议以为纯子
则王道缺，纯臣则孝道亏，谓公庭如臣，私觌则严父
为允。

按《通典》，东晋穆帝永和九年，褚太后见父，博士胡讷
议，从汉邴原议。又按武帝杨后公庭之内，皇后拜安
昌君也。则《公羊传》子尊不加于父母焉。博士徐禅依
郑元议曰：“臣闻成均之法，导以忠孝，历代同之。故郑
元意王庭正君臣之礼，私觌全父子之亲，是大顺之
道也。”按先朝羊元之，羊皇后之父也。公朝之敬，躬秉
“臣节；后之归宁，亦执子礼。虽无记注，今朝士备识。而
《先蚕仪》乃太康中事，至惠帝之代，元之便，自不可同。
汉代四说之异，历代垂疑，此论不成，由来尚矣。”中书
监何充曰：“如禅所正，可敕御史左将军入在公庭，则
修臣敬；皇太后归宁之日，则全子礼。”申摄内外，奉行
太后诏。典礼未详，情所不安。司徒蔡谟议：“‘父子者，天
伦之极尊也；君臣者，人爵之至敬也。先王之制，不以
人爵之贵，加于天伦之尊。《经》曰：‘虽天子必有尊也’。言
有父也’。是以虞舜、汉祖，虽身为帝，父为匹夫，敬事之
礼，不异畎亩之中，此先圣之遗范也。郑元注《礼》言：‘子
事父无贵贱’。又云：‘子不爵父，嫌卑之也’。加其爵位，犹
所不敢，况乃南面而”受拜乎？今皇太后虽临朝，王者
之父本无拜礼。何充又奏：“依郑元议，君臣父子之道
存焉。燕王称臣于魏，窦武录《尚书》于汉，已行之旧典
也。太后诏具所启，旧典诚无以相易，然此实所悚惧
不宁者也。”何充《与庾翼书》：“褚将军还朝，值太后临
朝时，议褚侯虽后父，乃晋臣也，宜用郑议。”或谓褚侯
宜不拜“耳，不称臣，燕王非比也。”又谓“窦武虽受爵太
后录尚书事，而汉无拜文，为疑故恐大义乖错。褚侯
既不拜，便是异姓太上皇也。此巍巍亦庶姓不敢安。”
翼答曰：“中古以上，未有母后临朝，女主当阳者也，乃
起汉耳。虽或权宜，仆所不然处也。代主虽有幼蒙，万
机寄于冢宰，无以《坤》德陵《干》矣。当今后德贤”明，褚侯
谠正，得令参贰阿衡，遐迩之幸。议者谓燕王不足为
准，窦武无拜于此，制不出贤圣也。武既受其爵位，亦
无不拜理。郑众之言，迺合情礼。今太后既临天位，褚
侯便是人臣，人臣而不拜君位，受官而不循天则，窃
所未安。若欲远准古义，虽为天王后，犹曰“吾季姜”，秦、
汉以前事，不与今同。汉加太“上皇，太上未见崇戴，即
是子为天子，父为上者，乃已见崇号位冠帝王为喻
也。今褚侯由来晋臣，不可得准。”《晋邓监军教出袁
历阳书参佐纲纪议》为褚太后父左将军施敬不同。
司马黄整议：“夫子有云：‘必也正名乎？王者象天，后者
法地，为兆庶父母，尊莫大焉，厚莫重焉。若以后尊宜
敬于亲，于后父’”也，便应有敬。错之礼典，先无兹比。今
皇太后临统朝政，以主上富于春秋耳，故是本尊之
尊，无复异也。且诸侯为国蕃翰，北面稽首，岂可得推
崇为太上耶？寻名定义，谓不应施敬也。